তানিয়া ভাটিয়া

তানিয়া ভাটিয়া (জন্ম: ১৯৭৮ সালের ২৮ নভেম্বর) একজন ভারতীয় নারী ক্রিকেটার। তিনি মূলত একজন উইকেট রক্ষক। ঘরোয়া ক্রিকেটে তিনি পাঞ্জাব এবং উত্তর জোনের হয়ে খেলেন। বর্তমানে তিনি কোচ আরপি সিংয়ের অধীনে প্রশিক্ষণ নিচ্ছেন। ইন্টারন্যাশনাল ক্রিকেট কাউন্সিল (আইসিসি) ২০১৮ সালে নারী ক্রিকেটে আবির্ভূত পাঁচজন তারকার তালিকায় তার নাম অন্তর্ভুক্ত করেছে। তানিয়া চন্ডীগড়ে জন্মগ্রহণ করেন। তার মায়ের নাম স্বপনা আর বাবার নাম সঞ্জয় ভাটিয়া। তানিয়ার বাবা ভারতের কেন্দ্রীয় ব্যাংকে চাকরি করতেন এবং নিখিল ভারত বিশ্ববিদ্যালয় পর্যায়ে ক্রিকেট খেলতেন। তার একজন বড় বোন এবং একজন ছোট ভাই রয়েছে। বড় বোনের নাম সানজানা আর ছোট ভাইয়ের নাম সেহাজ। তানিয়া যখন ডিএভি সিনিয়র মাধ্যমিক বিদ্যালয়ে অধ্যয়নরত ছিলেন তখন তিনি প্রাক্তন ভারতীয় ক্রিকেটার এবং যুবরাজ সিংয়ের বাবা যোগরাজ সিংয়ের অধীনে প্রশিক্ষণ গ্রহণ করতেন। তিনি বর্তমানে এমসিএম ডিএভি মহিলা কলেজে বিএ দ্বিতীয় বর্ষে অধ্যয়ন করছেন। ভাটিয়ার বাবা নিজেও ক্রিকেট খেলোয়াড় ছিলেন এবং তার চাচাও ক্রিকেট খেলতেন। আর তানিয়ার ভাইও অনূর্ধ্ব-১৯ ক্রিকেট দলে যোগ দিয়েছেন। ডিএভি একাডেমির থেকে তানিয়া যখন পাঞ্জাব দলে যোগ দেন তখন তার বয়স ছিল মাত্র ১১ বছর। তিনি ছিলেন অনূর্ধ্ব-১৯ ক্রিকেটে পাঞ্জাবের প্রতিনিধিত্বকারী সর্বকনিষ্ঠ নারী। আর ১৬ বছর বয়সেই তিনি রাজ্যের সিনিয়র দলে জায়গা করে নেন। ২০১১ সালে তানিয়া যখন আন্তঃরাষ্ট্রীয় ঘরোয়া টুর্নামেন্টে পাঞ্জাবের সিনিয়র দলের হয়ে খেলতে নামেন তখন তার বয়স ছিল ১৩ বছর। ২০১৫ সালে তিনি গৌহাটিতে অনুষ্ঠিত আন্তঃজোনাল ক্রিকেট টুর্নামেন্টে তিনি উত্তর অঞ্চলের অনূর্ধ্ব-১৯ দলের নেতৃত্ব দিয়েছিলেন। খেলায় তিনি ২২৭ রান করেছিলেন এবং ১০টি উইকেটের পতন ঘটিয়েছিলেন। ১৬ বছর বয়সে তিনি ভারতের এ দলে যোগ দিয়েছিলেন। তিনি দুই বছর পেশাদার ঝুঁকিতে পড়েছিলেন যা তার ক্রিকেটের প্রতি আগ্রহ প্রায় নষ্টই করে ফেলেছিল। কিন্তু তিনি তার মায়ের অনুপ্রেরণায় এটি কাটিয়ে উঠতে সক্ষম হন এবং তার স্বপ্ন পূরণে এগিয়ে যান। ২০১৮ সালের ১৩ ফেব্রুয়ারি দক্ষিণ আফ্রিকার মহিলাদের বিরুদ্ধে ভারতের টি-টোয়েন্টি ম্যাচের মাধ্যমে আন্তর্জাতিক ক্রিকেটে তানিয়ার অভিষেক হয়। তিনিই জাতীয় দলে সুযোগ পাওয়া চন্ডীগড়ের প্রথম মহিলা ক্রিকেটার। তিনি জাতীয় দলে ২৮ নম্বরের জার্সি পরে খেলেন। আর মহিলাদের একদিনের আন্তর্জাতিক ম্যাচে তানিয়ার অভিষেক হয় শ্রীলঙ্কার বিপক্ষে, ২০১৮ সালের ১১ সেপ্টেম্বরের ম্যাচের মধ্য দিয়ে। ২০১৮ সালের অক্টোবরে ওয়েস্ট ইন্ডিজে অনুষ্ঠিত আইসিসি মহিলা ওয়ার্ল্ড টি-টোয়েন্টি টুর্নামেন্টের জন্য গঠিত ভারতীয় দলে তিনি স্থান পেয়েছিলেন। ২০২০ সালে অনুষ্ঠিতব্য আইসিসি মহিলা টি-টোয়েন্টি বিশ্বকাপেও তিনি ভারতীয় দলের সদস্য হিসেবে অস্ট্রেলিয়ায় অবস্থান করছেন। "Taniya Bhatia"। ESPN Cricinfo। সংগ্রহের তারিখ ১৩ ফেব্রুয়ারি ২০১৮।  "Meet Chandigarh's Taniya Bhatia, new wicket-keeping sensation in India women team"। www.hindustantimes.com (ইংরেজি ভাষায়)। ২৫ এপ্রিল ২০১৮। সংগ্রহের তারিখ ১৫ ডিসেম্বর ২০১৮।  "2018 lookback – the breakout stars (women)"। International Cricket Council। সংগ্রহের তারিখ ১ জানুয়ারি ২০১৯।  "Virat fan Taniya 1st from city to make it to Indian cricket team - Times of India"। The Times of India। সংগ্রহের তারিখ ২৮ এপ্রিল ২০১৮।  "It's a new start for me as I was eagerly waiting for this opportunity for a long time: Cricketer Taniya Bhatia"। The Indian Express (ইংরেজি ভাষায়)। ১১ জানুয়ারি ২০১৮। সংগ্রহের তারিখ ২৮ এপ্রিল ২০১৮।  "Taniya Bhatia - 'Keeping' up with her genes"। Cricbuzz (ইংরেজি ভাষায়)। সংগ্রহের তারিখ ১৫ ডিসেম্বর ২০১৮।  Gadiya, Monish (৩ নভেম্বর ২০১৮)। "Taniya Bhatia Biography: Cricketer | Age | Wicket Keeper | Family"। Voice of Indian Sports - KreedOn (ইংরেজি ভাষায়)। সংগ্রহের তারিখ ১৫ ডিসেম্বর ২০১৮।  "1st T20I, India Women tour of South Africa at Potchefstroom, Feb 13 2018"। ESPN Cricinfo। সংগ্রহের তারিখ ১৩ ফেব্রুয়ারি ২০১৮।  "Chandigarh cricketer Taniya Bhatia keen to make her mark after India selection"। Hindustan Times (ইংরেজি ভাষায়)। ১০ জানুয়ারি ২০১৮। সংগ্রহের তারিখ ২৮ এপ্রিল ২০১৮।  "Meet Chandigarh's Taniya Bhatia, new wicket-keeping sensation in India women team"। Hindustan Times (ইংরেজি ভাষায়)। ২৫ এপ্রিল ২০১৮। সংগ্রহের তারিখ ২৮ এপ্রিল ২০১৮।  "1st ODI, ICC Women's Championship at Galle, Sep 11 2018"। ESPN Cricinfo। সংগ্রহের তারিখ ১১ সেপ্টেম্বর ২০১৮।  "Indian Women's Team for ICC Women's World Twenty20 announced"। Board of Control for Cricket in India। ২৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৮।  "India Women bank on youth for WT20 campaign"। International Cricket Council। সংগ্রহের তারিখ ২৮ সেপ্টেম্বর ২০১৮।  "Kaur, Mandhana, Verma part of full strength India squad for T20 World Cup"। ESPN Cricinfo। সংগ্রহের তারিখ ১২ জানুয়ারি ২০২০।  ইএসপিএনক্রিকইনফোতে তানিয়া ভাটিয়া (ইংরেজি)